ترکی میں 20 برس بعد ریکارڈ مہنگائی، صدر ایردوان کی معاشی پالیسیوں پر تنقید
ترکی میں دودھ، دہی، کنولا آئل کی قیمتوں میں لگ بھگ 75 فی صد جب کہ مرغی کے گوشت کی قیمت 86 فی صد تک بڑھ چکی ہیں۔ مبصرین کے مطابق مہنگائی کی حالیہ لہر صدر ایردوان کی غیر روایتی معاشی پالیسیوں کی وجہ سے ہے۔
ویب ڈیسک — ترکی کے محکمۂ شماریات کی ایک رپورٹ کے مطابق ملک میں مہنگائی کی شرح نومبر میں  فی صد سے بڑھ کر  فی صد تک پہنچ گئی۔ یہ اعداد و شمار ملک میں  کے بعد اب تک سب سے بلند ہیں جب ایردوان کی جماعت نے انتخابات میں پہلی بار کامیابی حاصل کی تھی۔ فرانسیسی خبر رساں ادارے 'اے ایف پی' کے مطابق صدر ایردوان کی ملک میں مقبولیت کی ایک وجہ دو دہائیوں سے جاری ان کی حکومت کے دوران ملک میں ترقی اور استحکام کو قرار دیا جاتا ہے۔ لیکن ملک میں جاری ہوشربا مہنگائی کی وجہ سے ایردوان کے لیے  کے وسط میں ہونے والے انتخابات میں دوبارہ منتخب ہونا ایک چیلنج بن گیا ہے۔ ملک میں حالیہ مہنگائی کے بعد صدر ایردوان نے کابینہ کے اجلاس کے بعد اعلان کیا کہ وہ امدادی پیکج کے ذریعے خاندانوں، مزدوروں، طلبہ اور ریٹائرڈ افراد کی مدد کریں گے۔ انہوں نے جہاں ملک میں جاری مہنگائی کی لہر پر افسوس کا اظہار کیا وہیں اس عزم کا بھی اظہار کیا کہ وہ مہنگائی کو نیچے لانے پر کام کر رہے ہیں۔ ایردوان ملک میں مہنگائی کو کنٹرول کرنے کی غرض سے سود کی شرح کو بڑھانے کے مخالف ہیں جسے وہ تمام بیماریوں کی جڑ قرار دیتے ہیں۔ یاد رہے کہ بلند شرح سود جہاں ملک میں معاشی شرح نمو کو کم کرتا ہے وہیں مہنگائی کی شرح کو کنٹرول کرنے کے لیے مفید ہوتا ہے۔ ترکی میں ہونے والے ایک سروے کے مطابق صدر ایردوان اپنی مقبولیت کھو رہے ہیں اور اپوزیشن جماعتوں کا گروپ تیزی سے مقبول ہو رہا ہے۔ ایردوان نے پیر کو ملک کے مخیر حضرات پر الزام لگایا کہ وہ سودی آمدن سے منافع کماتے ہیں اور انہوں نے سود نہ بڑھانے کے عزم کو بھی دہرایا۔ ترکی کی کرنسی لیرا کی ڈالر کے مقابلے میں قدر  میں  فی صد کم ہوئی تھی۔ ڈالر کی قیمت پچھلے برس تاریخی طور پر  لیرا پر پہنچ گئی تھی۔ دسمبر 2021 میں ترک حکومت کی جانب سے کی گئی اصلاحات کی بدولت ڈالر کی قیمت اس وقت  لیرا تک گر چکی ہے۔